### 9.      Dagmar Johansen om flexboligtilladelse, [adresse], [adresse]

**Åbent**

Sagsnr.: 326-2016-20434       J.nr.: 02.34.00            Dokumentnr.:
326-2016-137230

**Sagstype**

Beslutning.

**Resume og sagens baggrund**

Ejer af ejendommen [adresse], [adresse], har ansøgt om
flexboligtilladelse. Det ansøgte kan ikke - med afsæt i kommune- og
lokalplanlægning for området - opnå samtykke til flexboligtilladelse efter
kommunens administrationsgrundlag. Da der vurderes at være gode begrundelser
for at meddele en flexboligtilladelse, forelægges sagen til udvalgets
beslutning.

Teknik- og Miljøudvalget blev på møde den 3. marts 2016
orienteret om status på flexboligtilladelser efter Boligreguleringsloven.
Herunder blev udvalget orienteret om, at sager, hvor der efter en konkret
vurdering kan være gode begrundelser for at meddele en flexboligtilladelse, vil
blive forelagt udvalget.

**Indstillinger**

Chefen for Plan, Byg og Miljø indstiller, at der meddeles
samtykke til flexbolig, som en afvigelse fra administrationsgrundlaget for
flexboligtilladelser.

**Behandling**

Teknik- og Miljøudvalget.

**Sagsfremstilling**

Ejere af [adresse] De
oplyser, at huset er i så dårlig stand, at det ikke er egnet til vinterbeboelse,
og det ikke er rentabelt at renovere det. Ejere ser en mulighed for at bevare
huset på grunden, hvis det kunne få status af flexbolig og primært blive
benyttet i sommerhalvåret. Tillige oplyser ejere, at de igennem de seneste 6 år
har forsøgt at sælge huset uden held. Ejere har forsøgt at udleje huset, men
dette har heller ikke været muligt henover vinteren.

Ejere af ejendommen [adresse] har tidligere henvendt sig
om muligheder for udnyttelse af huset, en evt. nedrivning og anvendelse af
grunden som adgangsvej til Postgårdens arealer.

*Planforhold*

Ejendommen er beliggende inden for kommuneplanens
rammeområde G3.BL04, der er udlagt til blandet bolig og erhverv. Ejendommen er
tillige omfattet af lokalplan nr. 31, inden for et område, som kun må anvendes
til blandet bolig, service og erhverv.

*Administrationsgrundlag for flexboligtilladelser*

Kommunens administrationsgrundlag for flexboligtilladelser
foreskriver, at der ikke meddeles samtykke til flexboligtilladelser i
kommuneplanlagte Boligområder og i områder til blandet bolig og erhverv,
herunder rammelagte landsbyer.

At meddele samtykke til flexboligtilladelse på [adresse]
vil derfor afvige fra administrationsgrundlaget.

*Vurdering*

Plan, Byg og Miljø har besigtiget ejendommen, jf. bilag 1. Beboelsesbygningen
har en umiddelbar god fremtræden i bybilledet, men den indeholder en
utidssvarende bolig med fejl, der gør den uegnet til fortsat helårsbeboelse,
medmindre der foretages væsentlige istandsættelser og forbedringer. Det
vurderes at bygningen set ud fra en samlet økonomisk vurdering ikke er egnet
til istandsættelse og bygningsmæssige forbedringer.

Plan, Byg og Miljø vurderer på denne baggrund, at der er god
begrundelse for at meddele en flexboligtilladelse på den pågældende ejendom.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Beskrivelse, [adresse] |